આ સંસ્થાની શરૂઆત 27 વર્ષના ત્રણ યુવાનો પ્રીતમ રાજા, સૌમિલ સુરન અને આદર્શ નુંગૂરે કરી છે. પ્રીતમનો ઉછેર ઓમાનના મસ્કતમાં થયો હતો. કોલેજના દિવસોમાં તેઓ મહિલાઓના અધિકારો માટે સક્રિય હતા. સેક્સ ટ્રાફિકિંગમાં ફસાઈ જતી મહિલાઓ વિશે જાણકારી મેળવીને તેઓ વિચલિત થઈ ગયા હતા. પણ સુનિતા ક્રિષ્નન દ્વારા તેમના જીવનની દિશા બદલાઈ ગઈ હતી. તેમણે અમેરિકામાં ઊંચા પગારની નોકરી છોડી દીધી અને ભારતમાં આવીને હૈદરાબાદમાં સુનિતા ક્રિષ્નનને મળ્યાં હતા. દરમિયાન તેમને સેક્સ ટ્રાફિકિંગમાંથી બહાર નીકળતી મહિલાઓને સ્થાયી રોજગારી પૂરી પાડવાનો વિચાર આવ્યો હતો.